

**Түркістан қаласын түркі әлемінің мәдени-рухани орталығы ретінде дамыту бойынша бас жоспарды әзірлеуге конкурс ұйымдастыру және өткізу жөніндегі комиссияны құру туралы**

Қазақстан Республикасы Премьер-Министрінің 2018 жылғы 23 шілдедегі № 86-ө өкімі

      "Қазақстан Республикасының әкімшілік-аумақтық құрылысының кейбір мәселелері туралы" Қазақстан Республикасы Президентінің 2018 жылғы 19 маусымдағы № 702 Жарлығының 4-тармағының 2) тармақшасына сәйкес:

      1. Түркістан қаласын түркі әлемінің мәдени-рухани орталығы ретінде дамыту бойынша бас жоспарды әзірлеуге конкурс ұйымдастыру және өткізу жөніндегі комиссия (бұдан әрі - Комиссия) құрылсын.

      2. Қоса беріліп отырған:

      1) Комиссияның құрамы;

      2) Комиссия туралы ереже бекітілсін.

      3. Түркістан облысының әкімдігі Түркістан қаласын түркі әлемінің мәдени-рухани орталығы ретінде дамыту бойынша бас жоспарды әзірлеуге конкурсты ұйымдастыруды және өткізуді қамтамасыз етсін.

|  |  |
| --- | --- |
|
*Премьер-Министр*
 |
*Б. Сағынтаев*
 |

|  |  |
| --- | --- |
|   | Қазақстан РеспубликасыПремьер-Министрінің2018 жылғы 23 шілдедегі№ 86-ө өкіміменбекітілген |

 **Түркістан қаласын түркі әлемінің мәдени-рухани орталығы ретінде дамыту бойынша бас жоспарды әзірлеуге конкурс ұйымдастыру және өткізу жөніндегі комиссияның**
**ҚҰРАМЫ**

|  |  |  |
| --- | --- | --- |
|
**Мамин****Асқар Ұзақбайұлы** |
**-** |
**Қазақстан Республикасы Премьер-Министрінің бірінші орынбасары, төраға** |
|
ЕралиевТоқтар Ералыұлы (Алматы қаласы) |
- |
Қазақстан Республикасының құрметті сәулетшісі, профессор, Халықаралық сәулетшілер академиясының корреспондент-мүшесі, төрағаның орынбасары |
|
ТүймебаевЖансейіт Қансейітұлы |
- |
Түркістан облысының әкімі, төрағаның орынбасары |
|
ӨскенбаевҚайырбек Айтбайұлы |
- |
Қазақстан Республикасының Инвестициялар және даму вице-министрі, хатшы |
|
ӘшірбаевБақытжан Құдайбергенұлы (Шымкент қаласы) |
- |
сәулетші, Қазақстан Республикасы мемлекеттік сыйлығының лауреаты |
|
БахиревИгорь Александрович (Мәскеу қаласы) |
- |
"Институт Генплана Москвы" мемлекеттік дербес мекемесінің Көлік-тасымалдау торабы және көлік инфрақұрылымын дамытуды ғылыми-өндірістік сүйемелдеу ғылыми-жобалау бірлестігінің басшысы |
|
ГалимовФарит Хабибрахманович (Астана қаласы) |
- |
инженер-құрлысшы, Қазақстанның құрметті қайраткері, Қазақстан Республикасы Инженерлік академиясының корреспондент-мүшесі, Қазақстан-Ресей университетінің құрметті профессоры, "Қазақстан темір жолы" ұлттық компаниясы" акционерлік қоғамы президентінің кеңесшісі |
|
ИмажановНұрғали Хамитұлы (Түркістан қаласы) |
- |
"Казреставрация" республикалық мемлекеттік кәсіпорнының сәулетшісі, Қожа Ахмет Яссауи, Рабия Сұлтан Бегім кесенелерін, Қожа Ахмет Яссауи кесенесінің күзетілетін аймағын реставрациялау бойынша ғылыми-техникалық құжаттаманы әзірлеуге қатысушы |
|
ҚыдыралинДархан Қуандықұлы |
- |
Халықаралық Түркі академиясының президенті |
|
ҚасеиновДүйсен Құрабайұлы (Анкара қаласы) |
- |
"ТҮРКСОЙ" түркі мәдениеті халықаралық ұйымының Бас хатшысы |
|
ҚұлбайынбетовЖарқынбек (Түркістан қаласы) |
- |
Түркістан қаласының Ардагерлер кеңесінің төрағасы |
|
ОрдабаевАлмас Баймұханұлы (Алматы қаласы) |
- |
Қазақстан Республикасының Құрметті сәулетшісі, сәулет профессоры |
|
БайтанаевБауыржан Әбішұлы |
- |
Ә.Х. Марғұлан атындағы Археология институтының директоры (Алматы қаласы) |
|
СмағұловЕрболат Әкежанұлы (Алматы қаласы) |
- |
тарих ғылымдарының кандидаты, Ә.Х. Марғұлан атындағы Археология институтының бас ғылыми қызметкері (Алматы қаласы), Институттың Ғылыми кеңесінің, Далалық комитетінің мүшесі, Орталық Азия археология және мәдениет тарихы саласындағы маман |
|
ТұяқбаеваБаян Тұматайқызы (Алматы қаласы) |
- |
Қазақ КСР-нің еңбек сіңірген сәулетшісі, Шығыс елдерінің Халықаралық сәулет академиясының корреспондент-мүшесі, сәулет кандидаты |

|  |  |
| --- | --- |
|   | Қазақстан РеспубликасыПремьер-Министрінің2018 жылғы 23 шілдедегі№ 86-ө өкіміменбекітілген |

 **Түркістан қаласын түркі әлемінің мәдени-рухани орталығы ретінде дамыту бойынша бас жоспарды әзірлеуге конкурс ұйымдастыру және өткізу жөніндегі комиссия туралы ереже**

 **1. Жалпы ережелер**

      1. Түркістан қаласын түркі әлемінің мәдени-рухани орталығы ретінде дамыту бойынша бас жоспарды әзірлеуге конкурс ұйымдастыру және өткізу жөніндегі комиссия (бұдан әрі - Комиссия) конкурс өткізу және оның жеңімпазын айқындау мақсатында құрылған Қазақстан Республикасы Үкіметінің жанындағы консультативтік-кеңесші орган болып табылады.

      2. Комиссия өз қызметінде Қазақстан Республикасының Конституциясын, Қазақстан Республикасының заңдарын және Қазақстан Республикасының өзге де нормативтік құқықтық актілерін, сондай-ақ осы Ережені басшылыққа алады.

      3. Қазақстан Республикасының Инвестициялар және даму министрлігі Комиссияның жұмыс органы болып табылады.

 **2. Комиссияның міндеттері**

      4. Комиссияның негізгі міндеттері:

      1) Түркістан қаласын түркі әлемінің мәдени-рухани орталығы ретінде дамыту бойынша бас жоспардың тұжырымдамасын әзірлеуге конкурстың шарттары бойынша ұсыныстар әзірлеу;

      2) Түркістан қаласын түркі әлемінің мәдени-рухани орталығы ретінде дамыту бойынша бас жоспардың тұжырымдамасын әзірлеуге арналған конкурстық ұсыныстарды қарау;

      3) Түркістан қаласын түркі әлемінің мәдени-рухани орталығы ретінде дамыту бойынша бас жоспардың тұжырымдамасын әзірлеуге арналған конкурсқа қатысушылардың ішінен жеңімпазды анықтау бойынша ұсыныстар әзірлеу болып табылады.

 **3. Комиссияның қызметін ұйымдастыру және оның тәртібі**

      5. Комиссияның қызметін ұйымдастыру және оның тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультациялық-кеңесші органдар мен жұмыс топтарын құру тәртібі, қызметі мен таратылуы туралы нұсқаулыққа сәйкес жүзеге асырылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК